Ayamtuo brɛfoɔ

Ayamtuo brɛfoɔ yɛ nnipa nsono mu yareɛ a ayamtuo brɛfoɔ mmoawa ahodoɔ no de ba.Na ne ho mpopoeɛ no hyɛ aseɛ a wonhunu hwee,na ɛmu bɛyɛ den kakra na afei ɛmu bɛyɛ den pa ara. Na ɛho mpopoeɛ a ano yɛ den pa ara ne sɛ wo yam hwie a ɛbɛhwie nna kakra no.Deɛ wobɛsan ahunu ne feɛ ne nnompe mu mmerɛeɛ. Wo yam a ɛbɛhwie no ano bɛtumi ayɛ den dɔnhwere ma wo ho nsuo nyinaa asa a wontumi mpo nnyina wo nan so papa.Ɛba no saa a, w’anim nyinaa yɛ hoyaa, wo wedeɛ ani yɛ nwunu, wo wedeɛ twintwam na wo nsa ne wo nantini woso.Sɛ wo ho nsuo we a, wo wedeɛ ani sesa.Berɛ a wobɛhunu saa mpopoeɛ yi,hyɛ aseɛ dɔnhwere mmienu de kɔsi nna nnum.

## Deɛ Ɛde Ba
Mmoawa ahodoɔ beberee na ɛde ayamtuo brɛfoɔ ba ne ahodoɔ binom a wɔde nyarewa a ɛmu yɛ den ba kyɛn afoforɔ mpo. Sɛ nipa agyanan mmoawa no bi kɔ nsuo mu anaa aduane mu a, ɛno na ɛma yareɛ yi te atese pa ara. Nsuomnam a ne noa no anmen yie nso tumi de yareɛ yi ba. Nipadua no nko ara ne atenaeɛ a yareɛ yi tumi tena. Nneɛma ahodoɔ a ɛde yareɛ yi ba ne fi,nsuo a ɛho nte ne ohia.Yɛbɛtumi ahwehwɛ agyanan mu anaa sɛ dwonsɔtwaa mu de ahunu Ayamtuo brɛfoɔ yi. Ɛwɔ mu,sɛ, worehwehwɛ dwonsɔtwaa mu,ntumi mma mmuaeɛ a ɛyɛ pɛpɛɛpɛ.

## Nsɔano
Akwan ahodoɔ a yɛbɛtumi de asi Ayamtuo brɛfoɔ ano no bi ne ahonidie ne nsupa.Nnuro a wɔde si  Ayamtuo brɛfoɔ a wɔde fa anomu no tumi si yareɛ no ano kwan bɛyɛ abosome nsia, na ɛsan nso boa si Ayamtuo ahodoɔ no baako a  *[[:en:Escherichia_coli|E.Coli]]* de ba no ano. Ɛyɛ afe apem aduonu ne dunson no(2017)ɛyɛ Abrokyiman mu(US) gyee aduro baako too mu a ɛyɛ anomu Ayamtuo brɛfoɔ aduro a wɔfrɛ no *"Vaxchora"* na wɔde ma mpaninfoɔ a wɔadi dunwɔtwe de kɔsi aduosianan a wɔrekɔ beaeɛ a  Ayamtuo brɛfoɔ hyeta ntɛmtɛm.Mmɔfra nketewa nnya saa banbɔ no bi papa. Nnipa a wɔanya yareɛ yi bi, na wɔanya ahotɔ no wɔ banbɔ soronko a,ankyɛ koraa ne mfeɛ mmiɛnsa.(berɛ a wɔasɔ ahwɛ no)

Sɛ obi nya yareɛ no bi a,ɔhwɛ a ɛdi kan a wɔde hwɛ no ne aborɔfoduro a nkyene wɔ mu no(ORS)ne aduro a wɔahyɛ a dɛɛdɛɛ kakra ne nkyene wɔ mu no.Ɛmo a wɔahyɛ de nneɛma binom afra nso hia.Sɛ ɛba no mmɔfra mu nso a, wɔahunu sɛ aduro a wɔfrɛ no "zinc" nso boa pa ara.Berɛ a ɛmu yɛ den mu no,nnuro a wɔakeka abɔ mu te sɛ nsuo sɛ ebia, "Ringer’s lactate" nso hia, ne nnuro a wɔde si mmoawa a wɔde nyarewa ba ano.Sɛ wode bɛfa aduro a wɔde si nyarewa ano no gyina aduro no ahoɔden so.

Ayamtuo brɛfoɔ kɔ so ara nya nnipa ɔpepem mmiɛnsa de kɔsi ɔpepem nnum(3-5million)wiase afana nyinaa.Na afe biara no ɛkum nnipa mpem aduonu nwɔtwe ne ahanwɔtwe de kɔpem mpem ɔha ne aduasa(28,800-130,000).Ɛde bɛsi ɛnnɛ yi,Ayamtuo brɛfoɔ ahodoɔ nson na asi wiase a ɛrekɔ n’anim yi, a ɛhyɛɛ aseɛ afe apem ahankron ne aduosia baako(1960) na ɛwɔ hɔ ɛnnɛ yi nso.Yareɛ yi wɔ hɔ na ɛwɔ aman a wɔakɔ wanim na wɔanya mfasoɔ pii no.Na ɛnya mmɔfra yie pa ara.Ayamtuo brɛfoɔ sisi mmea bi berɛ a yareɛ no ate atese wɔ saa beaeɛ hɔ.Mmea a yareɛ yi ano yɛ den pa ara ne Abibirem ne "Southeast Asia".Nnipa a wɔanya yareɛ yi bi wɔ saa aman yi so ne owuo a wɔbɛtumi awu nanso wɔbɛtumi anya ayarehwɛ yɛ bɛyɛ ɔha mu nkyekyɛmu nnum*(5%)* nanso ɛbɛtumi akɔ soro aduru ɔha mu nkyekyɛmu aduonum*(50%)* sɛ wannya saa ayarehwɛ no a.Ayamtuo brɛfoɔ nkyerɛmu no baeɛ bɛyɛ awoɔ ntoatoasoɔ nnum*(5thC)* ansa na Kristo reba wɔ Sanskrit.Sɛ wokɔ abrokyiman mu a, na Ayamtuo brɛfoɔ yɛ edin a na wɔde ma yafunu yareɛ biara na ɛnyɛ Ayamtuo brɛfoɔ na wɔde kyerɛ de kɔsi awoɔ ntoatoasoɔ dunkron*(19thC)* no mu hɔ ansa na saa din yi rebɛka hɔ.Ayamtuo brɛfoɔ ho adesua wɔ Abrokyiman mu a John Snow yɛeɛ afe apem ahanwɔtwe ne aduanan ne afe apem ahanwɔtwe ne aduonum nnan*(1840-1854)* no mu de mfasodeɛ pii baeɛ a na ɛfa nsuo a fi wɔ mu no. Na ɛno ne adesua a ɛdi kan na wɔde too hɔ a ɛfa a ɔkwan a wɔbɛfa so de asi yareɛ a ɛte atese no ano kwan.

## Nsɛnkyerɛnne Ne Mpopoeɛ

Deɛ ɛma wohunu ayamtuo brɛfoɔ ntɛm pa ara ne ayamtuo ne ɛfeɛ. Saa mpopoeɛ yi hyɛ aseɛ ntɛm pa ara, ɛhyɛ aseɛ da koro ne fa de kɔpem nnanum wɔ berɛ a mmoawa no akɔ nipadua no mu no.Saa ayamtuo yi, wɔ abɔdeɛ mu wɔtaa frɛ no "Ɛmo Nsʋo" na ɛwɔ nka bi te sɛ nsuomnam no.Onipa a wanya  Ayamtuo brɛfoɔ na ɔnyaa ayarehwɛ no yam tumi hwie, sɛ wosusu a bɛyɛ nkɔtoa du de kɔpem aduonu*(3-5 US gal)*.Ayamtuo brɛfoɔ a ano yɛ den a wɔansi ano no kum nnipa a wɔanya bi no mu fa. Sɛ wɔansi Ayamtuo brɛfoɔ a ano yɛ den no ano a,ɛbɛtumi ama nipadua no ho nsuo nyinaa awe na nipadua no aggigya nso.Nsusuiiɛ fa yareɛ yi ho hyehyɛ firi mmiɛnsa de kɔsi ɔha(3-100).Ayamtuo brɛfoɔ anya ahotɛdin sɛ "bibire wuo" ɛfiri sɛ onipa a ɔnya bi no,wedeɛ yɛ bibire wɔ berɛ a ne ho nsuo nyinaa aweɛ no.  

## Kwan  A Ɛfa So Sae

Ayamtuo  brɛfoɔ wɔ nsuonam ne apotobibire mu.Ɛnam aduane anaa nsuo a asɛe ne fi so na saa yareɛ yi sae.Mpɛn pii no ɛnam aduane so na Ayamtuo brɛfoɔ yi trɛ wɔ aman a wɔakɔ wɔanim no, na aman nso a afei na wɔretu mpɔn no, ɛnam nsuo so na ɛba. Ayamtuo brɛfoɔ yi trɛ .Aduane mu nyarewa no tumi trɛ sɛ nnipa yɛ nsuomnuane bi te sɛ *oysters* a yareɛ anya no wɔ nsuom te sɛ *Vibrio choleraeaccumulates* wɔ *planktonic crustacean*s na *oysters* di apotobibire no.  

## Baabi a Menyaa Mmoa Firiiɛ